**cântecul ploilor**

*Dragos Lucica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

niciodată cântecul ploilor

nu m-a impresionat

ca acum

urmărind cu câtă iubire

spală pământul de gândurile

noastre rătăcitoare

apoi ostenit face câte o pauză

ca mai apoi

să se repete din nou

la fel de molcom

la fel de intens

iar pământul

pământul râde copilăros

printre rafalele ploii

care își scrie cântecul

direct pe hainele mele

leoarcă de ude

mulate pe toate

rotunjimile trupului

îmi dau un aer

puțin stingher.